**PROJEKT PODJETNO NAD IZZIVE – PONI PODRAVJE**

**Kaj je projekt PONI Podravje?**

**PONI Podravje** predstavlja model podjetniškega usposabljanja, v okviru katerega udeleženci v času štirih mesecev, kolikor traja zaposlitev v programu, razvijejo in realizirajo lastno podjetniško idejo. To dosežejo skozi celostni program podjetniških usposabljanj, skozi mentorstvo in nudenje vsestranske pomoči udeležencem pri uresničevanju njihovih poslovnih idej. Udeleženci so za obdobje 4 mesecev zaposlenih pri enem izmed partnerjev projekta PONI Podravje – Regionalni razvojni agenciji za Podravje - Maribor ali Znanstveno-raziskovalnem središču Bistra Ptuj. V teh 4 mesecih so zaposleni za polni delovni čas, v času zaposlitve pa razvijajo svojo podjetniško idejo.

**Komu je projekt namenjen?**

Projekt je namenjen **vsem, ki imajo podjetniško idejo in željo po njeni realizaciji, ne glede na starost, stopnjo in smer izobrazbe ali status brezposelne osebe.**

**Kdo se lahko vključi?**

**Pogoji za vključitev so:**

* Kandidat mora imeti poslovno idejo, ki jo namerava razvijati v okviru projekta.
* Kandidat mora imeti stalno ali začasni prebivališče v eni izmed občin podravske regije.
* Kandidat še ni bil vključen v katerikoli program Podjetno v svet podjetništva.
* Kandidat mora imeti poravnane vse zapadle obveznosti do države.
* Kandidat mora imeti na dan vključitve v projekt izpolnjene vse pogoje za podpis pogodbe o zaposlitvi.

**Prijavitelji morajo ob prijavi priložiti:**

* izpolnjen Prijavni obrazec,
* življenjepis,
* fotokopijo dokazila o izobrazbi,
* Izpis obdobij zavarovanj, iz katerega so razvidni pretekli delodajalci (izpis se pridobi na ZZZS ali ZPIZ),
* fotokopijo dokazila o začasnem prebivališču, v kolikor je prijavljeno.

**Več informacij o projektu in javnih pozivih:**

Vsake 4 mesece je na **spletni strani https://rra-podravje.si/projekti/poni** objavljen **Poziv za vključitev v projekt Podjetno nad izzive – PONI Podravje.** O javnih pozivih obveščamo tudi preko socialnih omrežij.

**Trenutno je objavljen 6. javni poziv. Rok za prijavo je 31. 5. 2022.**

**11. in 25. 5. 2022 ob 10. uri bosta preko MS Teams potekala informativna dneva, kjer bo možno dobiti vse informacije o projektu in vključitvi v projekt.**

**Prijava za udeležbo na informativnem dnevu: poni@rra-podravje.si.**

**Naslednji poziv bo objavljen predvidoma** oktobra 2022.

KONTAKT: Irena Podletnik; irena.podletnik@rra-podravje.si, tel.: 02/333 13 00.